లఖ్నవు, జనవరి 16: ఉత్తరప్రదేశ్ అసెంబ్లీ తొలిదశ ఎన్నికలకు మంగళవారం నోటిఫికేషన్ విడుదల కానుంది. ముస్లిం ప్రాబల్యం ఎక్కువగా ఉన్న 15 జిల్లాల్లోని 73 స్థానాలకు నామినేషన్ల ప్రక్రియ ప్రారంభం కానుంది. నామినేషన్ల తుది గడువు జనవరి 24 కాగా, ఉపసంహరణకు 27 వరకూ సమయం ఉంటుంది. తొలిదశ ఎన్నికలు ఫిబ్రవరి 11న నిర్వహిస్తారు. తొలిదశలో షమ్లి, ముజఫర్నగర్, బఘ్పత, మీరట్, హాపుర్, బులంద్ షహర్, అలీగఢ్, మథుర, ఆగ్రా తదితర ప్రధాన నియోజకవర్గాలు ఉన్నాయి. ముస్లిం ప్రాబల్య నియోజకవర్గాలపై భారీ ఆశలు పెట్టుకున్న మాయావతి నేతృత్వంలోని బీఎస్పీ తొలిదశను ప్రతిష్ఠాత్మకంగా భావిస్తోంది. మొత్తం 403 సీట్లలో బీఎస్పీ 97 సీట్లను ముస్లింలకు కేటాయించింది. తొలిదశ ఎన్నికల్లో అసదుద్దీన్ ఓవైసీ నేతృత్వంలోని ఎంఐఎం కూడా తన అదృష్టాన్ని పరీక్షించుకుంటోంది. ఇదిలావుంటే, భదోహి ప్రాంతంలో ఓటర్లకు పంచేందుకుగాను తరలిస్తున్న రూ.22 లక్షల నగదును పోలీసులు స్వాధీనం చేసుకున్నారు. మరోఘటనలో మథుర వద్ద రూ.6 లక్షల నగదు, నగలను కూడా పోలీసులు స్వాధీనం చేసుకున్నారు.
lakhnavu, janavari 16: uttarapradesh assembley tolidasa ennikalaku mangalavaaram notification vidudala kaanundi. muslim praabalyam ekkuvagaa unna 15 jillaalloni 73 sthaanaalaku naminationla prakriya praarambham kaanundi. naminationla tudi gaduvu janavari 24 kaga, upasamharanaku 27 varakuu samayam untundi. tolidasa ennikalu fibravari 11na nirvahistaaru. tolidasalo shamli, mujafarnagar, baghpata, meerat, hapur, buland shahar, aleegadh, mathura, agra taditara pradhaana niyojakavargaalu unnaayi. muslim praabalya niyojakavargaalapai bhari aasalu pettukunna mayavati netrutvamloni bsp tolidasanu pratishtaatmakamgaa bhaavistondi. mottam 403 seetlalo bsp 97 seetlanu muslimlaku ketayinchindi. tolidasa ennikallo asaduddin ovaisee netrutvamloni mim kuudaa tana adrushtaanni pareekshinchukuntondi. idilavunte, bhadohi praantamlo otarlaku panchendukugaanu taralistunna roo.22 lakshala nagadunu poliisulu swaadheenam chesukunnaru. maroghatanalo mathura vadda roo.6 lakshala nagadu, nagalanu kuudaa poliisulu swaadheenam chesukunnaru.